Jy wil gewig verloor. Die advertensie belowe vinnige gewigsverlies - met ’n inspuiting deur ’n dokter! Beteken dit dat as ’n dokter die inspuiting gee, dit veilig is en werk? Wat spuit hy in? Wat doen bykomende menslike plasentahormoon, groeihormoon en ander middels aan jou liggaam?
Trudi van Wyk van die Departement van Hoër Onderwys en Opleiding vertel vir Arehan Brand en Percy Mogale van swendel-inrigtings wat nie geregistreer is nie, of wat ongeakkrediteerde programme aanbied. Percy vind ook uit hoekom dit vir jong mense belangrik is om op ‘n vroeë ouderdom hulle bestuurslisensie te kry.
Sheila Cussons se digkuns en lewe het mense aangegryp, veral nadat sy byna gesterf het in 'n gasontploffing. In hierdie program kan jy luister na uittreksels uit 'n onderhoud wat in 1984 met haar opgeneem is, en sy lees ook van haar gunsteling-gedigte voor. Johan Myburg gesels in sy internasionale insetsel onder meer oor die digter Mary Oliver, wat onlangs oorlede is, en Joyce Carol Oates se jongste toekenning.